钦定古今图书集成/理学汇编/经籍典/第105卷 > 北魏关朗拟元洞极真经 > 《原名》
## 钦定古今图书集成/理学汇编/经籍典/第105卷 > 北魏关朗拟元洞极真经 > 《原名》

朗问曰：“《经》取极名之何谓也？”子曰：“形而上者谓之天，
日月星辰皆天也。形而下者谓之地，山川草木皆地
也。命于其中者谓之人，禽鱼皆人也。酌其原则流可
知矣，视其表则影可见矣。达于此者，其知经之名乎？”

愚案：此唐韩文公《原人》之文也。岂崆峒山人先得其所欲言者乎？愚不能无疑。